Bekulokhu kunguBaba Wami ofakaza Ngami, kodwa ngifuna ukuthola udumo olukhulu futhi namazwi okufakaza avele emilonyeni yendalo. Ngakho nginikela konke Kwami kuwe ngenjongo yokuthi wena ufeze umsebenzi wakho futhi ulethe isiphetho emsebenzini Wami phakathi kwabantu. Kumele uqonde ukuthi kungani unokukholwa Kimi. Uma umane ungilandela nje njengosafunda umsebenzi Kimi noma isiguli Sami, noma ukuze ube ngomunye wabangcwele Bami ezulwini, imizamo yakho iyoba yize. Ukungilandela ngale ndlela kuwukuchitha imizamo; ukuba nalolu hlobo lokukholwa Kimi kuwukuchitha izinsuku zakho futhi ukusaphaza ubusha bakho. Bese kuthi ekugcineni, ungatholi lutho. Kungabe lokhu akusikhona yini ukusebenzela ize? Kudala ngasuka phakathi kwamaJuda futhi Mina angisesiyo inyanga yomuntu noma umuthi wokwelapha womuntu. Angisesona isilwane esithwalayo esiqhutshwayo noma sihlinzwe ngomathanda; kunalokho Mina ngize phakathi kwabantu ukuze ngahlulele futhi ngisole umuntu, kanye nokuthi umuntu angazi. Kumele wazi ukuthi ngake ngenza umsebenzi wokuhlenga; Mina ngake ngaba uJesu, kodwa ngangingeke ngibe uJesu kuze kube phakade, njengalokhu ngake ngaba uJehova kodwa emuva kwalokho ngaba uJesu. Mina nginguNkulunkulu wesintu, iNkosi yendalo, kodwa angikwazi ukuhlala nginguJesu kuze kube phakade noma ngibe uJehova kuze kube phakade. Mina bengiyilokhu umuntu akubona njengenyanga, kodwa ngeke kushiwo ukuthi uNkulunkulu umane uyinyanga yesintu. Ngakho uma unemibono yakudala okholweni lwakho Kimi, akukho ozokuzuza. Nanoma ngabe ungidumisa kanjani namuhla: “UNkulunkulu umthanda kangakanani umuntu; uyangiphilisa futhi anginike izibusiso, ukuthula, kanye nenjabulo. UNkulunkulu muhle kangakanani kumuntu; uma sinokukholwa Kuye, akumele sikhathazeke ngemali nangengcebo…,” Namanje anginaku kwazi ukuphazamisa umsebenzi Wami wasekuqaleni. Uma ukholwa Kimi namuhla, uyokwamukela inkazimulo Yami yodwa futhi bese ulungela ukuba ufakazi Wami, konke okunye kuyolandela. Lokhu kumele ukwazi ngokucacileyo.